text: প্রথম ইউথুদেমোস () (রাজত্বকাল: ?খ্রিস্টপূর্ব ২৩০ - ?খ্রিস্টপূর্ব ২০০) গ্রিক-ব্যাক্ট্রিয় রাজ্যের শাসক ছিলেন।
  
  পরিবার 
  প্রথম ইউথুদেমোস গ্রিক সেনাপতি আপোলোদোতাসের পুত্র ছিলেন। তিনি গ্রিক-ব্যাক্ট্রিয় শাসক প্রথম দিওদোতোস সোতেরের কন্যা ও দ্বিতীয় দিওদোতোসের ভগ্নীকে বিবাহ করেন এবং প্রথম দেমেত্রিওস নামক তার এক পুত্র সন্তানের জন্ম হয়।
  
  রাজত্ব 
  পলিবিয়াসের বর্ণনা অনুসারে, প্রথম ইউথুদেমোস প্রথম জীবনে সোগদিয়ানা অঞ্চলের সত্রপ ছিলেন, যিনি পরবর্তী কালে তার শ্যালক দ্বিতীয় দিওদোতোসকে সিংহাসনচ্যুত করে শাসনক্ষমতা লাভ করেন। তার শাসনকাল সম্বন্ধে বিশেষ কিছু জানা যায় না। ২০৮ খ্রিস্টপূর্বাব্দে সেলেউকিদ সম্রাট তৃতীয় আন্তিওখোস তাকে আরিয়ুস নদীর তীরে যুদ্ধে পরাজিত করেন। ইউথুদেমোস এরপর বাক্ত্রার শহরে তিন বছর ধরে তৃতীয় আন্তিওখোসের সেনাবাহিনীর অবরোধের বিরুদ্ধে সফল ভাবে প্রতিরক্ষা করার পর আনুমানিক ২০৬ খ্রিস্টপূর্বাব্দে তৃতীয় আন্তিওখোস তাকে নতুন শাসক হিসেবে স্বীকৃতি প্রদান করে নিজ কন্যার সাথে তার পুত্র প্রথম দেমেত্রিওসের বিবাহ দেন। এই দীর্ঘ যুদ্ধের পর তার রাজ্যে দ্রুত শান্তি ফিরে আসে। আনুমানিক ২০০ খ্রিস্টপূর্বাব্দে প্রথম ইউথুদেমোসের মৃত্যু হয়।
  
  পাদটীকা
  
  তথ্যসূত্র
  
  আরো পড়ুন 
  P. Bernard, Fouilles d’Aï Khanoum IV: Les monnaies hors trésors. Questions d’histoire gréco-bactrienne, MDAFA 28, Paris, 1985, pp. 131–33.
  O. Bopearachchi, Monnaies gréco-bactriennes et indo-grecques: Catalogue raisonné du Cabinet des Médailles, Paris, 1991, pp. 47–49, 154-63.
  W. W. Tarn, The Greeks in Bactria and India, 2nd ed., Cambridge, 1951, pp. 74–75.
  
   
  
  বিষয়শ্রেণী:গ্রিক-ব্যাক্ট্রিয় শাসক
title: প্রথম ইউথুদেমোস